Title: Kopári László
Last saved by: László Kopari

Eng.sz.: R-1978/2000.
Dr. Kopári László
Irodavezető
7626 Pécs, Koller u. 7. 2. emelet 25.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________
Balti-tenger,
12 nap alatt, 8 országon át, 5 fővárossal

Hajózása a Hanza kereskedők nyomán 
az egykori Szovjetunióhoz tartozó balti országokhoz, 
finnugor nyelvrokonainkhoz, ahol nem értjük a rokonságot,
a letisztult IKEA design-t és a LEGO-t kitaláló svédekhez,
a Világ legnagyobb szigetét birtokló dánokhoz,
az egykori NDK-s németekhez, 
s lengyel barátainkhoz, akikkel együtt harcolunk, s isszuk borunkat …, 

… s egy életre szóló élmény vár bennünket az MSC Magnifica óceánjáró fedélzetén.

2027. szeptember 25. – október 6. (12 nap)

1. nap: Indulás Budapestről menetrendszerinti repülővel Svédország fővárosába, Stockholmba, majd transzfer a hotelba. Este séta az óvárosban.
2. nap: Reggel rövid szabadprogram, majd délelőtt transzfer a Stockholm közeli Nynashamn kikötőjébe, ahol az MSC hajótársaság Magnifica nevű hajójának fedélzetére szállunk. Hajónk 15:00-kor fut ki a kikötőből. 
3. nap: Egész napunkat a hajón töltjük, ahol felfedezhetjük és kipróbálhatjuk az új hajó minden szolgáltatását.
4. nap: Hajónk 9:00-kor köt ki Dánia fővárosában, Koppenhágában.  – Javasolt fakultatív program: séta a város egyik legnagyobb terén (Kongens Nytorv) és a hangulatos kikötőnegyedben (Nyhavn) egy kis szabadidővel, majd utazás történelmi Dragřr városba, ahol a festői utcák és színes házak között sétálunk, és egy itallal és dán süteménnyel pihenjük ki a nap fáradalmait. A kikötőbe visszatéréskor megcsodálhatjuk a Dániát és Svédországot összekötő hidat. Hajónk este 17:00 órakor folytatja útját.
5. nap: Hajónk Németországba, Warnemündébe érkezik 7.00-kor. – Javasolt fakultatív program: Kirándulás Rostock történelmi városába, ahol egy buszos-, gyalogos városnézésen felfedezzük a belvárost, mely során érintjük a  Szent Mária-templomot, a Kröpeliner kaput, a városházát, a Rostocki Egyetemet és a Szent Kereszt-kolostort, majd egy kis szabadprogram a kikötőbe visszatérés előtt. A hajóval 17-.00-kor indulunk a kikötőből.
6. nap: Reggel 10:00 órakor érkezünk Lengyelországba, Gdyniaba. – Javasolt fakultatív program: Kirándulás Gdanskba, a Balti-tenger partján fekvő Hanza-városba: Sétánk során megtekintjük a történelmi városközpont főbb látnivalóit, köztük a híres Szent Mária-templomot, a világ legnagyobb téglából épült templomát. A program során Gdańsk hangulatos utcáin sétálva az egykor gazdag kereskedőváros különleges atmoszféráját is megtapasztalhatjuk. Hajónk 19:00-kor fut ki a kikötőből. 
7. nap: Litvániába érkezünk 9:00-kor, Klaipeda kikötőjébe. – Javasolt fakultatív program: Klaipėdából a Žemaitija Nemzeti Parkban található egykori szovjet rakétabázisra látogatunk, ahol vezetett túra keretében megtekintjük a föld alatti irányítóközpontot és a rakétasilókat. A különleges helyszín után a festői Plateliai-tó és szigetei mellett haladunk el, majd panorámás buszos városnézéssel térünk vissza Klaipėdába. Este 17:00 órakor hajózunk ki a kikötőből.
8. nap: Rigába, Lettország fővárosába érkezik a hajónk 9:00-kor. – Javasolt fakultatív program: busszal Riga fő látnivalóit fedezzük fel, miközben megcsodáljuk a középkori és a szecessziós épületeket. Fotómegállókat tartunk a Szabadság-emlékműnél, az Operaháznál és a Városháza téren, valamint áthaladunk a Daugava folyón, ahonnan szép kilátás nyílik a történelmi városközpontra. A hajó este 17:00 órakor hagyja el a kikötőt.
9. nap: 10:00-kor kötünk ki Tallinban, Észtország fővárosában. – Javasolt fakultatív program: felfedezzük a történelmi óvárosát, meglátogatjuk a Nevszkij-székesegyházat, majd a középkori városfal mentén sétálva megtekintjük a Városházát, a Nagy Céh épületét, a Feketefejűek Házát és a régi kereskedőházakat. Kis szabadidő után autóbusszal folytatjuk a városnézést a Kadriorg park, a Pirita kikötő, a Szent Brigitta kolostort és a híres Russalka-emlékmű érintésével. 20:00 órakor indulunk a kikötőből.
10. nap: Finnország fővárosába, Helsinkibe reggel 7:00-kor érkezünk. – Javasolt fakultatív program: ismerkedés a hagyományos finn építészettel Szúrására-szigeten, majd panorámás autóbuszos városnézés során megtekintjük az Uspenski-székesegyházat, a Szenátus teret, a Parlamentet, a Nemzeti Múzeumot, a Finlandia Hall-t és az Olimpiai Stadiont és a híres Sibelius-emlékmű, amelyet a finn zeneszerző, Jean Sibelius tiszteletére állítottak. A kikötőből 17:00 órakor hajózunk ki.
11. nap: 10:30-ra visszaérkezünk Nynashamnba, Stockholmhoz közeli kikötőbe. – Javasolt fakultatív program: városnézés Stockholmban, mely során megtekintjük a Nemzeti Múzeumot, a Királyi Színházat és a Grand Hotelt, majd ellátogatunk a Királyi Palotába és a történelmi óvárosba. A program kiemelt látnivalója a Vasa Múzeum, ahol megtekinthetjük az 1628-ban elsüllyedt Vasa hadihajót. – Hajónk egész éjszaka a kikötőben marad.
12. nap: Reggel búcsút intünk az balti-tengeri kalandozásnak és leszállunk a hajóról. A repülő menetrendjétől függően városnéző kirándulás Stockholmban, majd transzfer a reptérre, s indulás menetrendszerinti repülővel Budapestre.

Ár:
1.219.000 Ft/főtől, 2 fő/belső kabin elhelyezés esetén,
1.339.000 Ft/főtől, 2 fő/ablakos kabin elhelyezés esetén,
1.449.000 Ft/főtől, 2 fő/balkonos kabin elhelyezés esetén

A hajótársaság árának a változtatása esetén az ár változhat.

Az ár tartalmazza:
	- 1 éjszaka szállást Stockholmban félpanzióval
- elhelyezés a kiválasztott kabinkategóriában
- választott csomagban lévő szolgáltatásokat a hajón
- a kikötői illetékek
- kötelező borravalót
- teljes ellátás a fedélzeten 
- a legtöbb fedélzeti létesítmény és közös utastér használata
- részvétel a közös rendezvényeken és szórakoztató programokon
- csomaghordás ki-és beszálláskor
- magyar nyelvű asszisztencia
A részvételi díj nem tartalmazza:
- repülőjegyet
- a magyarországi és svédországi transzfereket
- választott csomagban lévő szolgáltatásokon kívüli fizetős italfogyasztást a hajón
- parti fakultatív kirándulásokat
- egyéb személyes kiadásokat pl.: Internet, SPA, wellness szolgáltatások, fodrász stb.
- orvosi ellátást
- utas- és storno biztosítást

Az utazás ideje alatt mindenkinek rendelkeznie kell érvényes utasbiztosítással,
amelyet akár sztornobiztosítással együtt irodánknál meg lehet kötni.

		A programhoz jó utat kívánva üdvözlettel:

Dr. Kopári László sk.
Pécs, 2026. szeptember 15.

________________________________________________________
www.kopari.hu